Butch Songin

Edward F. "Butch" Songin (født 11. mai 1924 i Walpole i Massachusetts, død 12. mai 1976 i Foxboro i Massachusetts) var en quarterback for Boston College Eagles, Hamilton Tiger-Cats i Canadian Rugby Union og for American Football Leagues Boston Patriots og New York Titans. Han var også en All-American for BC Eagles’ ishockeylag.

College
Fra 1947 til 1949 var Songin startende quarterback for Boston College Eagles. Han fullførte 192 av 385 pasningsforsøk for 2 534 yards, 30 touchdowns og 24 interceptions og hadde 164 yards på 117 løp.

Songin var også en All-American i hockey for Boston College i 1948. Han spilte på laget som i 1948–49 vant den nasjonale tittelen, og var kaptein for laget i 1949–1950 og ble igjen utnevnt til All-American. Han var et av de grunnleggende medlemmene av Pike's Peak Hockey Club, som i dag er den eldste hockeyorganisasjonen på Boston College. Han spilte også én kamp for Worcester Warriors i Eastern Hockey League i 1954–55-sesongen. Nevøen Tom Songin spilte høyre ving for Boston Bruins.

Profesjonell karriere
I 1950 spilte Songin tre kamper for Erie Vets i AFL (tidligere American Association) før han ble benket med en skade.

Fra 1953 til 1954 spilte Songin for Hamilton Tiger-Cats i Interprovincial Rugby Football Union, forgjengeren til Canadian Football League. I 1953 vant laget Grey Cup.

I 1960 signerte Songin kontrakt med Boston Patriots i den nye ligaen American Football League. Den 9. septemebr 1960 spilte Songin i den første AFL-kampen noensinne,m mot Denver Broncos. I sin første sesong med Boston fullførte han 187 av 392 pasningsforsøk for 2 476 yards, 22 touchdowns og 15 interceptions. I 1961 delte han starterjobben med Babe Parilli. Han fullførte 98 av 212 pasninger for 1 429 yards, 14 touchdowns og 9 interceptions. I 1962 var han startende quarterback for New York Titans i sesongåpningen, men ble erstattet av Lee Grosscup. Han spilte i syv kamper og fullførte 42 av 90 pasninger for 442 yards, to touchdowns og syv interceptions.

Mellom 1962 og 1966 spilte Songin for flere semiprofesjonelle lag.

Død
Songin døde av kreft den 26. mai 1976 i sitt hjem i Foxboro i Massachusetts. Han var 52 år gammel, og var chief probation officer i Wrentham District Court. Han etterlot seg konen Catherine E. (Rockett-Currivan); eks-konen Joyce Songin (f. Laverick), tre døtre, en sønn, en stesønn, en stedatter og tre søstre og tre brødre.

Se også
 Liste over spillere i American Football League

Referanser 

Quarterbacks i amerikansk fotball
Boston Patriots-spillere
New York Titans-spillere
Personer fra Walpole i Massachusetts
Utøvere av amerikansk fotball fra USA
Ishockeyspillere fra USA